CELEX: 32010R0421
Language: lt
Date: 2010-05-17 00:00:00
Title: 2010 m. gegužės 17 d. Komisijos reglamentas (ES) Nr. 421/2010, kuriuo iš dalies keičiamos Reglamento (EB) Nr. 53/2010 nuostatos dėl Grenlandijos vandenyse leidžiamo sužvejoti paprastųjų stintenių kiekio ribojimo

18.5.2010   
            
            
               LT
            
            
               Europos Sąjungos oficialusis leidinys
            
            
               L 121/1
            
         KOMISIJOS REGLAMENTAS (ES) Nr. 421/2010
   2010 m. gegužės 17 d.
   kuriuo iš dalies keičiamos Reglamento (EB) Nr. 53/2010 nuostatos dėl Grenlandijos vandenyse leidžiamo sužvejoti paprastųjų stintenių kiekio ribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. sausio 14 d. Tarybos reglamentą (ES) Nr. 53/2010, kuriuo 2010 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse ir ES laivams vandenyse, kuriuose reikalaujama nustatyti sužvejojamo žuvų kiekio apribojimus, ir iš dalies keičiami Reglamentai (EB) Nr. 1359/2008, (EB) Nr. 754/2009, (EB) Nr. 1226/2009 bei (EB) Nr. 1287/2009 (1), ypač į jo 5 straipsnio 4 dalį,
   kadangi:
   
               (1)
            
            
               Sąjungos paprastųjų stintenių žvejybos galimybės TJTT V ir XIV zonų Grenlandijos vandenyse laikinai nustatytos Reglamento (EB) Nr. 53/2010 IB priede ir sudaro 0 tonų. Remdamasi to reglamento 5 straipsnio 4 dalimi, Komisija turi nustatyti tas žvejybos galimybes, kai tik bus nustatytas šių žuvų bendras leidžiamas sužvejoti kiekis (BLSK).
            
         
               (2)
            
            
               Pagal Protokolą, nustatantį Europos Sąjungos ir Danijos Vyriausybės bei Grenlandijos Vietinės Vyriausybės žvejybos partnerystės susitarime numatytas žvejybos galimybes ir finansinis įnašą (2), TJTT V ir XIV zonų Grenlandijos vandenyse Sąjungai tenka 7,7 % bendro leidžiamo sužvejoti paprastųjų stintenių kiekio.
            
         
               (3)
            
            
               Grenlandijos valdžios institucijos Komisijai pranešė, kad nustatytasis BLSK yra 150 000 tonų ir kad Grenlandija Sąjungai pagal Protokolu nustatytą dalį skirs 11 550 tonų kiekį, kuris gali būti sužvejotas iki 2010 m. balandžio 30 d.
            
         
               (4)
            
            
               Atsižvelgiant į 2009 m. spalio 16 d. Sąjungos ir Islandijos 2009 m. konsultacijų žuvininkystės klausimais išvadų suderinto protokolo nuostatas, ypač į 21 624 tonų paprastųjų stintenių kiekį, kuris priklauso Islandijai dar nuo praėjusio žvejybos sezono, Sąjungai 2010 m. skirtas paprastųjų stintenių žvejybos galimybes reikėtų perduoti Islandijai.
            
         
               (5)
            
            
               Todėl reikėtų atitinkamai iš dalies pakeisti Reglamento (EB) Nr. 53/2010 IB priedą,
            
         
               (6)
            
            
               Kad būtų išvengta žvejybos veiklos pertrūkių, šis reglamentas turėtų įsigalioti iš karto jį paskelbus ir būti taikomas nuo 2010 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 53/2010 IB priedo paprastosioms stintenėms TJTT V ir XIV zonų Grenlandijos vandenyse skirtas įrašas pakeičiamas taip:
   
      
                  
                              „Rūšis
                           
                           
                              :
                           
                           
                              Paprastoji stintenė
                              
                                 Mallotus villosus
                              
                           
                        
               
                  
                              Zona
                           
                           
                              :
                           
                           
                              V ir XIV zonų Grenlandijos vandenys
                              (CAP/514GRN)
                           
                        
            
                  ES
               
               
                  11 550 (3)
                  
               
               
                   
               
            
                  BLSK
               
               
                  Netaikoma
               
               
                   
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2010 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 21, 2010 1 26, p. 1.
   
      (2)  OL L 172, 2007 6 30, p. 4.
   
      (3)  Paskirta Islandijai. Turi būti sužvejota iki 2010 m. balandžio 30 d.“